SYNEX เปิดตัวไลน์สินค้าใหม่โดยได้รับความสนใจล้นหลาม
SYNEX ร่วมออกบูธในงาน Thailand Mobile Expo 2017 พร้อมเปิดตัวไลน์สินค้าใหม่ โดยได้รับความสนใจจากลูกค้าล้นหลาม
2 มี.ค. 2560


บริษัท ซินเน็ค (ประเทศไทย) จำกัด (มหาชน) หรือ SYNEX ผู้นำเข้าและจัดจำหน่ายสินค้าเทคโนโลยีชั้นนำระดับโลกหลากหลายประเภท ร่วมออกบูธในงาน Thailand Mobile Expo 2017 พร้อมเปิดตัวไลน์สินค้าใหม่ที่เข้ามาเพิ่มพอร์ตจาก DJI กับ โดรน และอุปกรณ์กันสั่นขณะถ่ายวีดีโอสุดล้ำสำหรับสมาร์ทโฟน OSMO Mobile ณ ศูนย์การประชุมแห่งชาติสิริกิติ์ เมื่อเร็วๆ นี้ ภายในงานได้รับความสนใจจากลูกค้าเป็นจำนวนมาก มีมูลค่าการจองซื้อสินค้าหลักล้านบาท  ตอบรับกระแสสินค้าที่กำลังอินเทรนด์ เข้ามาเสริมยอดขายซินเน็คฯ ในปี 2560 ได้เป็นอย่างดี โดยซินเน็คฯ ได้รับลิขสิทธิ์นำเข้าและจัดจำหน่าย DJI อย่างถูกต้องตามกฏหมาย สามารถเลือกซื้อและมองหาสินค้าที่มีเครื่องหมายรับประกัน Trust By Synnex  ได้ที่ Synnex Service Partner และตัวแทนจำหน่ายทั่วประเทศ